**TABUĽKA: PRÍNOSY PARTICIPATÍVNEHO PROCESU**

|  |  |  |
| --- | --- | --- |
| **Prínosy participatívneho procesu** | **Otázky, ktoré nám pomôžu:** | **NAŠA SITUÁCIA/  MOJE POZNÁMKY** |
| * **Zvýšiť informovanosť verejnosti.**   Vďaka participácii sa verejnosť dozvie viac informácií o pripravovanej verejnej politike  a súčasne má možnosť lepšie porozumieť procesu tvorby verejnej politiky, t. j. tomu, ako výkonná moc prijíma rozhodnutia. | * *Má verejnosť o téme pripravovanej verejnej politiky pravdivé a presné informácie?* * *Odkiaľ sa verejnosť dozvedá  o zámeroch vlády pri tomto rozhodovaní?* * *Čo získame, ak verejnosť budeme informovať priamo my?* * *Čo stratíme, ak informovanie verejnosti prenecháme niekomu inému?* * *Aké informácie dostane verejnosť  o pripravovanej politike, ak to necháme na iných aktérov?* |  |
| * **Pozitívne ovplyvniť kvalitu verejných politík.**   Dobre realizovaná participácia umožňuje získať kvalitné vstupy, ktoré umožnia prijať také verejné rozhodnutie, ktoré napĺňa potreby každodennej praxe. | * *Poznáme dôležitých hráčov a ich názory v téme verejnej politiky?* * *Máme dostatočne pestré vstupy  o potrebách/názoroch/preferenciách verejnosti (vo vzťahu  k prijímanej politike)?* * *Existujú skupiny, ktorých zapojenie by zlepšilo kvalitu politiky?* |  |
| * **Zvýšiť šancu, že prijatá verejná politika bude verejnosťou akceptovaná.**   Aktéri, ak nemajú šancu o rozhodnutí vedieť a diskutovať v predstihu, reagujú kritikou.  Ak ich od začiatku zapojíme, zvyšuje sa pravdepodobnosť akceptácie, prípadne pozitívnych reakcií. To platí aj o konfliktných témach. | * *Je možné predpokladať, že verejnosť sa bude chcieť k téme vyjadriť?* * *Môže otvorenie témy priniesť  v spoločnosti nejaké obavy, príp. odpor?* * *Ako pristupuje k téme verejnej politiky verejnosť?* * *Je téma politiky pre verejnosť konfliktná? Polarizuje téma spoločnosť?* |  |
| * **Zabezpečiť si dobrú pôdu pre následnú implementáciu verejnej politiky.**   Participácia vopred pripravuje dotknutých aktérov na implementáciu politiky.  Ak aktérov zapojíme do spolurozhodovania, zvyšujeme ich ochotu spolupodieľať sa na implementácii. Participácia je nevyhnutná, ak nemáme dostatok kompetencií a zdrojov na jej implementáciu. Ak sme od aktérov pri implementácii závislí, musíme s nimi spolurozhodovať o smerovaní politiky. | * *Koho sa prijatá politika dotkne a aký to bude mať vplyv na následnú „hladkosť” implementácie?* * *Závisí implementácia politiky  od iných aktérov?* * *Závisí implementácia politiky  od aktérov, ktorých neriadime?* * *Aký prínos môže mať zapojenie aktérov pre následnú implementáciu politiky?* * *Aké škody nám hrozia, ak niektorých aktérov nezapojíme?* |  |
| * **Zvyšovať dôveru vo verejné inštitúcie a v demokratické procesy.**   Vďaka participácii získavame dôveru občanov v to, že tvorba politík prebieha transparentne a v záujme verejnosti. | * *Ako vníma verejnosť činnosť inštitúcie?* * *Sú nejaké hlasy, ktoré ju napádajú  (a prečo)?* * *Je inštitúcia a tvorba politík zrozumiteľná a transparentná  pre verejnosť?* * *Čo sa stane s imidžom našej inštitúcie, ak verejnosť zapojíme?* * *Čo sa stane s imidžom našej inštitúcie, ak verejnosť nezapojíme?* |  |